نظم امس عشرات المتضررين من إحدى الشركات المعروفة في الانعاش العقاري صباح اليوم أمام فيلا رئيس الحكومة عبد الاله بنكيران بحي الليمون بالرباط طالبوا خلالها برفع الحيف الذي لحقهم جراء عدم التزام إحدى شركات الانعاش العقاري بتسليمهم شققهم بتمارة. قبل ذلك انتقل عاطلون عن العمل من اصحاب الشهادات الى نفس الفيلا للاحتجاج. هذا الامر يعتبره قيادي من حزب العدالة والتنمية ل”كود” “ماشي بريء ولا اعتباطي”. المصدر قال ل”كود” “كيفاش يمكن لمعطلين فالصيف يجيو يحتجو قدام بيت رئيس الحكومة وعلاش جاو ناس عندهم مشكلة فتمارة فنفس لبلاصة” المصدر نفسه اضاف “راه هاد الشي وراه خصوم الحزب السياسيين وجابوه مع الانتخابات البلدية والجهوية وغايتهم التشويش، داك الشي وراه ناس من”الاستقلال و”الاصالة والمعاصرة”. غير ان هذا الاتهام جعل قياديا في “البام” يضحك تهكما “دابا اللي وقعات لرئيس الحكومة وراها البام. عندو مشاكل ديالو كرئيس حكومة خاصو يحلهم وباراك ما يتاهمو ديولو الاخرين”. مصدر “كود” في العدالة والتنمية توقع ان يرتفع الاحتجاج. وفيما اذا كان رئيس الحكومة بنكيران نادم من عدم انتقاله الى فيلا الاميرات حيث مقر رئيس الحكومة الذي تضعه الدولة٬ قال مقرب منه ل”كود” “بالعكس مرتاح فهاد الدار. هو بغى يبقى قريب من الناس من الشعب وما مقلقو غير هاد الظهور المفاجيء للاحتجاجات”. واضاف مصدر “كود” “راه ما غاديش ينتاقل من سكناه”. 
علاش كثرات الاحتجاجات قدام فيلا رئيس الحكومة مع اقتراب الانتخابات وواش غادي ينتاقل لفيلا الاميرات. قيادي في “العدالة والتنمية” ل”كود”: راه داك الشي ماشي بريء واللي وراه ناس فالبام والاستقلال